ประกาศกรมสรรพสามิตประกาศกรมสรรพสามิตเรื่อง หลักเกณฑ์วิธีการและเงื่อนไขการยกเว้นภาษีสำหรับรถยนต์หรือรถจักรยานยนต์ต้นแบบที่นำไปวิจัยพัฒนา หรือทดสอบสมรรถนะ[๑] อาศัยอำนาจตามความในประกาศกระทรวงการคลังเรื่อง ยกเว้นภาษีสรรพสามิต (ฉบับที่ ๑๓๕) ลงวันที่ ๗ กรกฎาคม พ.ศ. ๒๕๕๙ อธิบดีกรมสรรพสามิตจึงกำหนดหลักเกณฑ์วิธีการและเงื่อนไขการยกเว้นภาษีสรรพสามิตสำหรับรถยนต์หรือรถจักรยานยนต์ต้นแบบที่นำไปวิจัยพัฒนา หรือทดสอบสมรรถนะ โดยออกประกาศไว้ ดังต่อไปนี้ข้อ๑ ในประกาศนี้รถยนต์หรือรถจักรยานยนต์ต้นแบบ หมายความว่ารถยนต์หรือรถจักรยานยนต์ที่ผลิตหรือนำเข้ามาโดยมีวัตถุประสงค์เพื่อนำไปวิจัย พัฒนาหรือทดสอบสมรรถนะ ที่ไม่เคยมีการจำหน่ายในท้องตลาดเป็นการทั่วไปในราชอาณาจักรและไม่เคยได้รับยกเว้นภาษีสรรพสามิตมาก่อน หรือเคยได้รับยกเว้นภาษีสรรพสามิตมาแล้วแต่ได้ยุติการวิจัย พัฒนา หรือทดสอบสมรรถนะผู้วิจัย พัฒนา หรือทดสอบสมรรถนะ หมายความว่านิติบุคคลที่ประกอบกิจการวิจัย พัฒนาหรือทดสอบสมรรถนะรถยนต์หรือรถจักรยานยนต์และได้รับอนุมัติตามประกาศนี้สถานประกอบการของผู้วิจัย พัฒนา หรือทดสอบสมรรถนะหมายความว่า สถานที่ตั้งในการดำเนินกิจการของผู้วิจัย พัฒนาหรือทดสอบสมรรถนะและให้หมายรวมถึงสถานที่เก็บรถยนต์หรือรถจักรยานยนต์ต้นแบบ หรือสำนักงานใหญ่หรือสำนักงานสาขาด้วยหมวด ๑การขอยกเว้นภาษีสรรพสามิตสำหรับผู้ประกอบอุตสาหกรรมและผู้นำเข้า ข้อ๒ การยกเว้นภาษีสรรพสามิตสำหรับรถยนต์หรือรถจักรยานยนต์ต้นแบบที่นำไปวิจัยพัฒนา หรือทดสอบสมรรถนะให้สิทธิเฉพาะผู้ประกอบอุตสาหกรรมซึ่งส่งมอบรถยนต์หรือรถจักรยานยนต์ต้นแบบให้แก่ผู้วิจัยพัฒนาหรือทดสอบสมรรถนะ และผู้นำเข้าที่เป็นผู้วิจัย พัฒนาหรือทดสอบสมรรถนะที่ได้รับอนุมัติตามประกาศนี้ข้อ๓ ผู้ประกอบอุตสาหกรรมและผู้นำเข้าที่ประสงค์จะขอยกเว้นภาษีสรรพสามิตสำหรับรถยนต์หรือรถจักรยานยนต์ต้นแบบที่นำไปวิจัยพัฒนา หรือทดสอบสมรรถนะให้ยื่นคำขอยกเว้นภาษีพร้อมหลักฐานตามแบบคำขอยกเว้นภาษีรถยนต์หรือรถจักรยานยนต์ต้นแบบที่นำไปวิจัยพัฒนา หรือทดสอบสมรรถนะท้ายประกาศดังนี้๓.๑กรณีรถยนต์หรือรถจักรยานยนต์ต้นแบบที่ผลิตขึ้นในราชอาณาจักรให้ผู้ประกอบอุตสาหกรรมยื่นคำขอยกเว้นภาษีต่อสรรพสามิตพื้นที่ณสำนักงานสรรพสามิตพื้นที่ที่โรงอุตสาหกรรมตั้งอยู่ก่อนนำรถยนต์หรือรถจักรยานยนต์ต้นแบบออกจากโรงอุตสาหกรรมเมื่อเจ้าพนักงานสรรพสามิตได้ตรวจสอบคำขอและหลักฐานต่างๆ แล้วหากเห็นว่าถูกต้องครบถ้วนให้เสนอสรรพสามิตพื้นที่เพื่อพิจารณาอนุมัติยกเว้นภาษีต่อไปก่อนนำรถยนต์หรือรถจักรยานยนต์ต้นแบบที่ได้รับการอนุมัติยกเว้นภาษีสรรพสามิตออกจากโรงอุตสาหกรรมให้ผู้ประกอบอุตสาหกรรมแจ้งให้สรรพสามิตพื้นที่ ณ สำนักงานสรรพสามิตพื้นที่ที่สถานประกอบการของผู้วิจัยพัฒนา หรือทดสอบสมรรถนะรถยนต์หรือรถจักรยานยนต์ต้นแบบตั้งอยู่ทราบให้เจ้าพนักงานสรรพสามิตสำนักงานสรรพสามิตพื้นที่ที่สถานประกอบการของผู้วิจัย พัฒนาหรือทดสอบสมรรถนะตั้งอยู่ ไปตรวจสอบรถยนต์หรือรถจักรยานยนต์ต้นแบบที่ได้รับการยกเว้นภาษีสรรพสามิตณ สถานประกอบการของผู้วิจัย พัฒนาหรือทดสอบสมรรถนะและแจ้งผลการตรวจสอบให้สรรพสามิตพื้นที่ผู้อนุมัติยกเว้นภาษีทราบ๓.๒กรณีรถยนต์หรือรถจักรยานยนต์ต้นแบบที่นำเข้ามาในราชอาณาจักรให้ผู้นำเข้ายื่นคำขอยกเว้นภาษีสรรพสามิตต่อสรรพสามิตพื้นที่ ณสำนักงานสรรพสามิตพื้นที่ที่ด่านศุลกากรที่มีการนำเข้าหรือด่านศุลกากรที่มีการดำเนินพิธีการศุลกากรตรวจปล่อยสินค้าตั้งอยู่แล้วแต่กรณีก่อนการนำเข้าเมื่อเจ้าพนักงานสรรพสามิตได้ตรวจสอบคำขอและหลักฐานต่างๆ แล้ว หากเห็นว่าถูกต้องครบถ้วนให้เสนอสรรพสามิตพื้นที่เพื่อพิจารณาอนุมัติยกเว้นภาษีต่อไปก่อนผู้นำเข้านำรถยนต์หรือรถจักรยานยนต์ต้นแบบที่ได้รับการอนุมัติยกเว้นภาษีสรรพสามิตออกจากอารักขาของกรมศุลกากรให้ผู้นำเข้าแจ้งให้สรรพสามิตพื้นที่ที่สถานประกอบการของผู้วิจัย พัฒนาหรือทดสอบสมรรถนะรถยนต์หรือรถจักรยานยนต์ต้นแบบตั้งอยู่ทราบให้เจ้าพนักงานสรรพสามิตสำนักงานสรรพสามิตพื้นที่ที่สถานประกอบการของผู้วิจัย พัฒนาหรือทดสอบสมรรถนะตั้งอยู่ไปตรวจสอบรถยนต์หรือรถจักรยานยนต์ต้นแบบที่ได้รับการอนุมัติยกเว้นภาษีสรรพสามิต ณสถานประกอบการของผู้วิจัย พัฒนา หรือทดสอบสมรรถนะ และแจ้งผลการตรวจสอบให้สรรพสามิตพื้นที่ที่ด่านศุลกากรที่มีการนำเข้าหรือด่านศุลกากรที่มีการดำเนินพิธีการศุลกากรตรวจปล่อยสินค้าตั้งอยู่ทราบพร้อมทั้งสำเนาผลการตรวจสอบให้เจ้าหน้าที่ศุลกากร ณด่านศุลกากรที่มีการนำเข้าหรือด่านศุลกากรที่มีการดำเนินพิธีการศุลกากรตรวจปล่อยสินค้าทราบแล้วแต่กรณีข้อ๔ ในกรณีที่รถยนต์หรือรถจักรยานยนต์ต้นแบบที่ได้รับการยกเว้นภาษีสรรพสามิตเกิดการสูญหายหรือขาดจำนวนไปหรือมิได้นำไปวิจัย พัฒนา หรือทดสอบสมรรถนะจริง หรือมิได้นำไปทำลายหรือส่งออกนอกราชอาณาจักรโดยมิใช่เป็นการนำเข้าไปในเขตปลอดอากรตามกฎหมายว่าด้วยศุลกากรภายในระยะเวลาตามข้อ ๑๑ให้ถือว่ารถยนต์หรือรถจักรยานยนต์ต้นแบบที่ขอยกเว้นภาษีนั้นไม่ได้รับสิทธิในการยกเว้นภาษีสรรพสามิตผู้ประกอบอุตสาหกรรมหรือผู้นำเข้าต้องชำระภาษีสรรพสามิตสำหรับรถยนต์หรือรถจักรยานยนต์ต้นแบบตามจำนวนที่สูญหายหรือขาดจำนวนไปหรือมิได้นำไปวิจัยพัฒนา หรือทดสอบสมรรถนะจริง หรือมิได้นำไปทำลายหรือส่งออกนอกราชอาณาจักรโดยมิใช่เป็นการนำเข้าไปในเขตปลอดอากรตามกฎหมายว่าด้วยศุลกากรในอัตราภาษีที่ใช้บังคับณ วันที่ความรับผิดในอันจะต้องเสียภาษีเกิดขึ้น พร้อมทั้งเบี้ยปรับและเงินเพิ่มเว้นแต่จะพิสูจน์ได้ว่าเกิดจากเหตุสุดวิสัยหรือมีเหตุผลอันสมควรและได้รับความเห็นชอบจากสรรพสามิตพื้นที่แล้วข้อ๕ ในกรณีที่ผู้ประกอบอุตสาหกรรมและผู้นำเข้ามิได้ปฏิบัติตามข้อ๓ หรือผู้วิจัย พัฒนาหรือทดสอบสมรรถนะรถยนต์หรือรถจักรยานยนต์ต้นแบบมิได้ปฏิบัติตามข้อ ๙ ข้อ ๑๐ ข้อ ๑๑และข้อ ๑๖ให้ถือว่ารถยนต์หรือรถจักรยานยนต์ต้นแบบที่ขอยกเว้นภาษีนั้นไม่ได้รับสิทธิในการยกเว้นภาษีสรรพสามิตให้ผู้ประกอบอุตสาหกรรมหรือผู้นำเข้ามีหน้าที่ต้องชำระภาษีสรรพสามิตเบี้ยปรับและเงินเพิ่มสำหรับรถยนต์หรือรถจักรยานยนต์ต้นแบบนั้นในอัตราภาษีที่ใช้บังคับ ณ วันที่ความรับผิดในอันจะต้องเสียภาษีเกิดขึ้นหมวด ๒การวิจัย พัฒนาหรือทดสอบสมรรถนะรถยนต์หรือรถจักรยานยนต์ต้นแบบที่ได้รับการยกเว้นภาษีสรรพสามิต ข้อ ๖ ผู้ที่ประสงค์จะขออนุมัติเป็นผู้วิจัยพัฒนา หรือทดสอบสมรรถนะ ให้ยื่นคำขอตามแบบคำขออนุมัติเป็นผู้วิจัย พัฒนาหรือทดสอบสมรรถนะรถยนต์หรือรถจักรยานยนต์ต้นแบบท้ายประกาศนี้พร้อมหลักฐานที่ระบุในแบบคำขอต่อสรรพสามิตพื้นที่ ณสำนักงานสรรพสามิตพื้นที่ที่สถานประกอบการของ ผู้วิจัย พัฒนาหรือทดสอบสมรรถนะตั้งอยู่ก่อนเริ่มดำเนินการวิจัยตามประกาศนี้กรณีผู้วิจัยพัฒนา หรือทดสอบสมรรถนะตามวรรคแรก มีสถานประกอบการของผู้วิจัย พัฒนาหรือทดสอบสมรรถนะหลายแห่งตั้งอยู่ในหลายพื้นที่ให้ยื่นคำขอตามแบบคำขออนุมัติเป็นผู้วิจัยพัฒนาหรือทดสอบสมรรถนะรถยนต์หรือรถจักยานยนต์ต้นแบบพร้อมหลักฐานที่อยู่ในแบบคำขอต่อสรรพสามิตพื้นที่ ณสำนักงานสรรพสามิตพื้นที่ที่สำนักงานใหญ่ของผู้วิจัย พัฒนาหรือทดสอบสมรรถนะตั้งอยู่ พร้อมทั้งระบุที่ตั้งและรายละเอียดของสถานประกอบการของผู้วิจัย พัฒนา หรือทดสอบสมรรถนะให้ชัดเจนเมื่อเจ้าพนักงานสรรพสามิตได้ตรวจสอบคำขอและหลักฐานต่างๆ แล้ว หากเห็นว่าถูกต้องครบถ้วนให้แจ้งผู้อำนวยการสำนักมาตรฐานและพัฒนาการจัดเก็บภาษี๒ เพื่อส่งเจ้าพนักงานสรรพสามิต สำนักมาตรฐานและพัฒนาการจัดเก็บภาษี ๒เข้าร่วมตรวจสอบสถานประกอบการของผู้วิจัย พัฒนาหรือทดสอบสมรรถนะและเมื่อตรวจสอบแล้วหากเห็นว่าเป็นผู้ดำเนินกิจกรรมตามข้อ ๗ ให้เสนอสรรพสามิตพื้นที่เพื่อพิจารณาอนุมัติต่อไปข้อ๗ ผู้ที่ได้รับอนุมัติเป็นผู้วิจัยพัฒนา หรือทดสอบสมรรถนะต้องมีการดำเนินกิจกรรมดังนี้๗.๑กิจกรรมการวิจัย๗.๑.๑กำหนดทิศทางหรือสร้างแนวความคิดโดยมีวัตถุประสงค์เพื่อวิจัย พัฒนาหรือทดสอบสมรรถนะรถยนต์หรือรถจักรยานยนต์ต้นแบบ๗.๑.๒สำรวจและวิเคราะห์ตลาดรถยนต์หรือความต้องการของลูกค้า (Customer Demand)๗.๑.๓วางแผนเพื่อดำเนินการวิจัย พัฒนา หรือทดสอบสมรรถนะรถยนต์ หรือรถจักรยานยนต์ต้นแบบเช่น จัดทำงบประมาณ กำหนดรายการวัสดุ (Bill of Material : BOM)จำนวนบุคลากรและระยะเวลาดำเนินการ๗.๒กิจกรรมการพัฒนา๗.๒.๑การออกแบบภายในหรือภายนอกรถยนต์หรือรถจักรยานยนต์ต้นแบบ๗.๒.๒การออกแบบสีและวัสดุที่ใช้กับรถยนต์หรือรถจักรยานยนต์ต้นแบบ๗.๒.๓การสร้างแบบจำลองรถยนต์หรือรถจักรยานยนต์ต้นแบบขนาดเท่าจริง๗.๒.๔การสร้างภาพ ๓ มิติของรถยนต์หรือรถจักรยานยนต์ต้นแบบในคอมพิวเตอร์๗.๒.๕การประเมินการออกแบบรถยนต์หรือรถจักรยานยนต์ต้นแบบขั้นสุดท้ายก่อนการผลิตจริงผู้วิจัยพัฒนา หรือทดสอบสมรรถนะรถยนต์หรือรถจักรยานยนต์ต้นแบบต้องมีกิจกรรมการวิจัยหรือพัฒนา อย่างน้อย ๒ กิจกรรมขึ้นไป๗.๓กิจกรรมการทดสอบสมรรถนะ๗.๓.๑ทดสอบเครื่องยนต์ เช่น การปล่อยไอเสีย เสียงเครื่องยนต์หรือความเสียหายจากความร้อน๗.๓.๒ทดสอบความแข็งแรงของตัวถัง เช่น ความทนทานถนนขรุขระ ความทนทานต่อสนิมหรือความแข็งแรงการเปิดปิด๗.๓.๓ทดสอบสมรรถนะโครงสร้างภายนอกและอุปกรณ์เสริม เช่น ตรวจสอบเสียงลมเข้าจากภายนอกเสียงรบกวนอื่น ๆ จากภายนอก หรือการรั่วซึมของน้ำจากภายนอก๗.๓.๔ ทดสอบฟังก์ชั่นการทำงานระบบช่วงล่าง เช่นระบบขับขี่และการทรงตัว ความนุ่มนวลและความสะดวกสบายในการขับขี่ สมรรถนะของเบรกหรือความทนทานของระบบช่วงล่าง๗.๓.๕ทดสอบเสียง เช่น การตรวจสอบมาตรฐานความดังของเสียงตามกฎหมาย เสียงรบกวนจากพื้นถนนหรือการสั่นสะเทือนของตัวถัง๗.๓.๖ทดสอบประสิทธิภาพและความทนทานของวัสดุ (Material) หรือชิ้นส่วน (Parts) เช่น ทดสอบความทนทานต่อการเปลี่ยนแปลงอุณหภูมิและร้อนเย็นหรือทดสอบความทนทานต่อแรงกด แรงอัด แรงกระแทก๗.๓.๗ทดสอบระบบไฟฟ้าในรถยนต์และรถจักรยานยนต์ และระบบอิเล็กทรอนิกส์ เช่นตรวจสอบความเสียหายจากการรบกวนจากคลื่นแม่เหล็กไฟฟ้าหรือฟังก์ชั่นการทำงานของหลอดไฟต่าง ๆ๗.๓.๘ทดสอบความปลอดภัย เช่น ระบบเบรก ระบบ Active Safetyระบบ Passive Safety การชนด้านหน้าการชนด้านข้างจากองศาต่าง ๆ หรือการชนด้านหลังผู้วิจัยพัฒนา หรือทดสอบสมรรถนะรถยนต์หรือรถจักรยานยนต์ต้นแบบต้องมีกิจกรรมการทดสอบสมรรถนะ อย่างน้อย ๓ กิจกรรมขึ้นไปข้อ๘ ให้เจ้าพนักงานสรรพสามิตสำนักงานสรรพสามิตพื้นที่ที่สถานประกอบการของผู้วิจัยพัฒนา หรือทดสอบสมรรถนะตั้งอยู่เข้าทำการตรวจสอบการดำเนินกิจกรรมของผู้วิจัย พัฒนาหรือทดสอบสมรรถนะว่ายังมีการดำเนินกิจกรรมตามที่ประกาศฉบับนี้กำหนดหรือไม่ทุก ๒ ปีนับแต่วันที่สรรพสามิตพื้นที่อนุมัติให้เป็นผู้วิจัย พัฒนาหรือทดสอบสมรรถนะรถยนต์หรือรถจักรยานยนต์ต้นแบบและแจ้งผลการตรวจสอบดังกล่าวให้สำนักมาตรฐานและพัฒนาการจัดเก็บภาษี๒ ทราบข้อ๙ ให้ผู้วิจัย พัฒนาหรือทดสอบสมรรถนะ ดำเนินการวิจัย พัฒนาหรือทดสอบสมรรถนะรถยนต์หรือรถจักรยานยนต์ต้นแบบให้เสร็จสิ้นภายในระยะเวลา ๑ ปีนับจากวันที่ได้รับอนุมัติยกเว้นภาษี เว้นแต่กรณีมีเหตุจำเป็น ผู้วิจัยพัฒนาหรือทดสอบสมรรถนะ อาจขอขยายระยะเวลาการวิจัย พัฒนาหรือทดสอบสมรรถนะรถยนต์หรือรถจักรยานยนต์ต้นแบบได้โดยยื่นคำขอต่อสรรพสามิตพื้นที่ที่อนุมัติยกเว้นภาษีและเมื่อสรรพสามิตพื้นที่ได้พิจารณาเหตุผลความจำเป็นแล้วเห็นควรอนุญาตก็ให้ออกหนังสืออนุญาตขยายระยะเวลาออกไปตามที่เห็นสมควรแต่ทั้งนี้เมื่อรวมระยะเวลาทั้งหมดแล้วต้องไม่เกิน ๒ ปีเมื่อสรรพสามิตพื้นที่อนุมัติขยายระยะเวลาแล้วให้สำเนาคำขอที่ได้รับอนุมัติให้สรรพสามิตพื้นที่ที่สถานประกอบการของผู้วิจัยพัฒนา หรือทดสอบสมรรถนะตั้งอยู่ทราบด้วยข้อ๑๐ ผู้วิจัย พัฒนา หรือทดสอบสมรรถนะที่ประสงค์จะนำรถยนต์หรือรถจักรยานยนต์ต้นแบบไปทดสอบสมรรถนะนอกสถานประกอบการของผู้วิจัยพัฒนาหรือทดสอบสมรรถนะระหว่างขั้นตอนการวิจัย พัฒนา หรือทดสอบสมรรถนะให้ปฏิบัติดังนี้๑๐.๑ยื่นหนังสือขออนุมัติต่อสรรพสามิตพื้นที่ ณ สำนักงานสรรพสามิตพื้นที่ที่สถานประกอบการของผู้วิจัยพัฒนา หรือทดสอบสมรรถนะตั้งอยู่ก่อนนำรถยนต์หรือรถจักรยานยนต์ต้นแบบออกไปจากสถานประกอบการของผู้วิจัย พัฒนาและทดสอบสมรรถนะในกรณีที่เห็นสมควรสรรพสามิตพื้นที่อาจสั่งให้เจ้าพนักงานสรรพสามิตไปตรวจสอบรถยนต์หรือรถจักรยานยนต์ต้นแบบที่ผู้วิจัยพัฒนา และทดสอบสมรรถนะประสงค์จะนำออกไปทดสอบสมรรถนะก่อนการอนุมัติด้วยก็ได้๑๐.๒นำรถยนต์หรือรถจักรยานยนต์ต้นแบบออกไปทดสอบสมรรถนะนอกสถานประกอบการของผู้วิจัยพัฒนา และทดสอบสมรรถนะได้กิจกรรมละไม่เกิน ๙๐ วันนับจากวันนำออกจากสถานประกอบการของผู้วิจัย พัฒนา หรือทดสอบสมรรถนะ๑๐.๓นำสำเนาคำขอที่ได้รับการอนุมัติกำกับไปกับรถยนต์หรือรถจักรยานยนต์ต้นแบบที่นำออกไปจากสถานประกอบการของผู้วิจัยพัฒนา และทดสอบสมรรถนะเพื่อทดสอบสมรรถนะด้วยและให้จัดทำป้ายที่มีขนาดความกว้างไม่น้อยกว่า ๒๐ เซนติเมตร ความยาวไม่น้อยกว่า ๓๐ เซนติเมตร สำหรับรถยนต์ต้นแบบและให้มีป้ายที่มีขนาดความกว้าง ๑๐ เซนติเมตรและความยาว ไม่น้อยกว่า ๑๐เซนติเมตร สำหรับรถจักรยานยนต์ต้นแบบซึ่งมีข้อความว่า อยู่ระหว่างการทดสอบ โดยใช้ตัวอักษรสีส้มขนาดไม่น้อยกว่า ๑.๕ เซนติเมตร บนพื้นสีขาวแสดงไว้ที่กระจกบังลมหน้าของรถยนต์สำหรับรถยนต์ต้นแบบและแสดงไว้ที่บังโคลนรถสำหรับรถจักรยานยนต์ต้นแบบที่นำออกไปจากสถานประกอบการของผู้วิจัยพัฒนา และทดสอบสมรรถนะ ในบริเวณที่สามารถมองเห็นได้ชัดเจนตลอดเวลาเพื่อให้เจ้าพนักงานสรรพสามิตสามารถตรวจสอบได้๑๐.๔ต้องนำรถยนต์หรือรถจักรยานยนต์ต้นแบบกลับเข้าสู่สถานประกอบการของผู้วิจัย พัฒนาและทดสอบสมรรถนะภายในระยะเวลาที่กำหนดไว้ในคำขอในกรณีมีเหตุจำเป็นจนไม่สามารถนำรถยนต์หรือรถจักรยานยนต์ต้นแบบกลับเข้าสถานประกอบการของผู้วิจัยพัฒนา และทดสอบสมรรถนะภายในระยะเวลาที่กำหนดไว้ในคำขอผู้วิจัย พัฒนาหรือทดสอบสมรรถนะอาจขอขยายระยะเวลาการนำรถยนต์หรือรถจักรยานยนต์ต้นแบบกลับเข้าสถานประกอบการของผู้วิจัยพัฒนา และทดสอบสมรรถนะได้โดยแจ้งเป็นหนังสือชี้แจงเหตุผลและความจำเป็นต่อสรรพสามิตพื้นที่ผู้อนุมัติก่อนครบกำหนดระยะเวลาที่ได้รับอนุมัติไว้และเมื่อสรรพสามิตพื้นที่ได้พิจารณาเหตุผลความจำเป็นและเห็นควรอนุมัติก็ให้ออกหนังสืออนุมัติให้ขยายระยะเวลาออกไปตามที่เห็นสมควรแต่ทั้งนี้เมื่อรวมระยะเวลาทั้งหมดแล้วต้องไม่เกิน ๑๘๐ วันในกรณีที่สรรพสามิตพื้นที่พิจารณาไม่ขยายระยะเวลาให้ตามวรรคสองผู้วิจัย พัฒนา หรือทดสอบสมรรถนะต้องนำรถยนต์หรือรถจักรยานยนต์กลับเข้าสถานประกอบการของผู้วิจัยพัฒนา และทดสอบสมรรถนะตามกำหนดระยะเวลาที่ระบุไว้ในคำขอ๑๐.๕ในกรณีที่ผู้วิจัย พัฒนาหรือทดสอบสมรรถนะได้นำรถยนต์หรือรถจักรยานยนต์ต้นแบบที่นำออกไปทดสอบสมรรถนะกลับเข้าสถานประกอบการของผู้วิจัยพัฒนาและทดสอบสมรรถนะให้มีหนังสือแจ้งสรรพสามิตพื้นที่ที่สถานประกอบการตั้งอยู่ทราบทันทีที่นำรถยนต์หรือรถจักรยานยนต์ต้นแบบกลับถึงสถานประกอบการของผู้วิจัยพัฒนา และทดสอบสมรรถนะเพื่อให้เจ้าพนักงานสรรพสามิตสำนักงานสรรพสามิตพื้นที่ดังกล่าวไปตรวจสอบรถยนต์หรือรถจักรยานยนต์ต้นแบบ ณสถานประกอบการของผู้วิจัย พัฒนา หรือทดสอบสมรรถนะ๑๐.๖ผู้วิจัย พัฒนาหรือทดสอบสมรรถนะที่ประสงค์จะนำรถยนต์หรือรถจักรยานยนต์ต้นแบบออกไปจากสถานประกอบการของผู้วิจัยพัฒนา และทดสอบสมรรถนะเพื่อทดสอบสมรรถนะ ต้องจัดให้มีการประกันภัยเพื่อคุ้มครองความเสียหายที่อาจจะเกิดขึ้นกับทรัพย์สินและบุคคลภายนอกด้วยข้อ๑๑ ให้ผู้วิจัย พัฒนาหรือทดสอบสมรรถนะ ยื่นคำขอทำลายรถยนต์หรือรถจักรยานยนต์ต้นแบบหรือยื่นหนังสือขอส่งรถยนต์หรือรถจักรยานยนต์ต้นแบบออกนอกราชอาณาจักรก่อนการยุติการวิจัย พัฒนา หรือทดสอบสมรรถนะ หรือก่อนครบกำหนดระยะเวลาตามข้อ ๙แล้วแต่กรณี ต่อสรรพสามิตพื้นที่ที่อนุมัติยกเว้นภาษีเพื่อทำลายรถยนต์หรือรถจักรยานยนต์ต้นแบบหรือส่งรถยนต์หรือรถจักรยานยนต์ต้นแบบออกนอกราชอาณาจักรโดยมิใช่เป็นการนำเข้าไปในเขตปลอดอากรตามกฎหมายว่าด้วยศุลกากรและจะต้องดำเนินการทำลายรถยนต์หรือรถจักรยานยนต์ต้นแบบหรือส่งรถยนต์หรือรถจักรยานยนต์ต้นแบบออกนอกราชอาณาจักร ภายในระยะเวลา ๙๐ วันนับแต่วันยื่นขอทำลายหรือยื่นขอส่งออกนอกราชอาณาจักรเว้นแต่มีเหตุจำเป็นให้สรรพสามิตพื้นที่สามารถขยายระยะเวลาได้แต่เมื่อรวมระยะเวลาทั้งหมดแล้วต้องไม่เกิน๑๒๐ วัน โดยปฏิบัติดังนี้๑๑.๑การทำลายรถยนต์หรือรถจักรยานยนต์ต้นแบบ๑๑.๑.๑ให้เจ้าพนักงานสรรพสามิต สำนักงานสรรพสามิตภาคที่สถานประกอบการของผู้วิจัย พัฒนาหรือทดสอบสมรรถนะตั้งอยู่จำนวน ๑ คน และเจ้าพนักงานสรรพสามิตสำนักงานสรรพสามิตพื้นที่ที่สถานประกอบการของผู้วิจัย พัฒนาหรือทดสอบสมรรถนะตั้งอยู่ จำนวน ๒ คนเป็นคณะกรรมการตรวจสอบและควบคุมการทำลายรถยนต์หรือรถจักรยานยนต์ต้นแบบให้สิ้นสภาพรถยนต์หรือรถจักรยานยนต์ณ สถานที่ทำลายรถยนต์หรือรถจักรยานยนต์ต้นแบบ พร้อมบันทึกข้อเท็จจริงการตรวจสอบและการทำลายรถยนต์หรือรถจักรยานยนต์ต้นแบบไว้เป็นหลักฐานจำนวน๔ ฉบับ มอบให้เจ้าพนักงานสรรพสามิตสำนักงานสรรพสามิตภาคที่สถานประกอบการของผู้วิจัย พัฒนาหรือทดสอบสมรรถนะตั้งอยู่จำนวน ๑ ฉบับ เจ้าพนักงานสรรพสามิตสำนักงานสรรพสามิตพื้นที่ที่สถานประกอบการของผู้วิจัย พัฒนา หรือทดสอบสมรรถนะตั้งอยู่จำนวน๑ ฉบับ เจ้าพนักงานสรรพสามิต สำนักงานสรรพสามิตพื้นที่ที่อนุมัติยกเว้นภาษีจำนวน ๑ฉบับ และผู้วิจัย พัฒนา หรือทดสอบสมรรถนะ จำนวน ๑ ฉบับ๑๑.๑.๒ให้ผู้วิจัย พัฒนาหรือทดสอบสมรรถนะบันทึกบัญชีประจำวันและงบเดือนเพื่อตัดจ่ายรถยนต์หรือรถจักรยานยนต์ต้นแบบตามหลักฐานการทำลายในข้อ ๑๑.๑.๑โดยอ้างอิงจากหลักฐานการตรวจสอบของเจ้าหน้าที่ที่บันทึกไว้เป็นหลักฐาน๑๑.๒การส่งรถยนต์หรือรถจักรยานยนต์ต้นแบบออกนอกราชอาณาจักร๑๑.๒.๑ก่อนนำรถยนต์หรือรถจักรยานยนต์ต้นแบบที่จะส่งออกนอกราชอาณาจักรออกจากสถานประกอบการของผู้วิจัยพัฒนา หรือทดสอบสมรรถนะ ให้แจ้งสรรพสามิตพื้นที่ที่อนุมัติให้ยกเว้นภาษีทราบเพื่อให้เจ้าพนักงานสรรพสามิตไปตรวจสอบรถยนต์หรือรถจักรยานยนต์ ณสถานประกอบการของผู้วิจัย พัฒนา หรือทดสอบสมรรถนะ๑๑.๒.๒เมื่อนำรถยนต์หรือรถจักรยานยนต์ต้นแบบที่จะส่งออกนอกราชอาณาจักรออกจากสถานประกอบการของผู้วิจัยพัฒนา หรือทดสอบสมรรถนะให้นำสำเนาบันทึกการตรวจสอบรถยนต์หรือรถจักรยานยนต์ตามข้อ๑๑.๒.๑กำกับไปกับยานพาหนะที่ขนส่งรถยนต์หรือรถจักรยานยนต์ไปด่านศุลกากรที่จะทำการส่งออกด้วยทุกครั้ง๑๑.๒.๓เมื่อผู้วิจัย พัฒนา หรือทดสอบสมรรถนะได้ส่งรถยนต์หรือรถจักรยานยนต์ต้นแบบออกนอกราชอาณาจักรแล้วให้ส่งเอกสารหลักฐานการส่งรถยนต์หรือรถจักรยานยนต์ต้นแบบออกนอกราชอาณาจักรให้สรรพสามิตพื้นที่ที่อนุมัติยกเว้นภาษีภายใน๖๐ วัน นับแต่วันที่ส่งรถยนต์หรือรถจักรยานยนต์ต้นแบบออกนอกราชอาณาจักรและสำเนาเอกสารดังกล่าวให้สรรพสามิตพื้นที่ที่สถานประกอบการของผู้วิจัย พัฒนาหรือทดสอบสมรรถนะตั้งอยู่ทราบด้วย๑๑.๒.๔ให้ผู้วิจัย พัฒนาหรือทดสอบสมรรถนะบันทึกบัญชีประจำวันและงบเดือนเพื่อตัดจ่ายรถยนต์หรือรถจักรยานยนต์ต้นแบบตามเอกสารหลักฐานการส่งออกในข้อ๑๑.๒.๓ข้อ๑๒ การเลิกกิจการ ให้ผู้วิจัยพัฒนาหรือทดสอบสมรรถนะแจ้งเป็นหนังสือให้สำนักงานสรรพสามิตพื้นที่ที่สถานประกอบการของผู้วิจัยพัฒนาและทดสอบสมรรถนะตั้งอยู่ทราบก่อนดำเนินการไม่น้อยกว่าสิบห้าวันหากมีรถยนต์หรือรถจักรยานยนต์ต้นแบบที่ได้รับการยกเว้นภาษีคงเหลือเป็นจำนวนเท่าใดให้ผู้วิจัย พัฒนา หรือทดสอบสมรรถนะแจ้งให้เจ้าพนักงานสรรพสามิตทราบเพื่อดำเนินการตรวจสอบและเมื่อเจ้าพนักงานสรรพสามิตได้ตรวจสอบยอดคงเหลือแล้วผู้วิจัย พัฒนาหรือทดสอบสมรรถนะสามารถดำเนินการตามข้อ ๑๑ ได้หมวด ๓การจัดทำบัญชีและงบเดือน ข้อ๑๓ ผู้ประกอบอุตสาหกรรมต้องจัดทำบัญชีประจำวันแสดงการรับจ่ายรถยนต์หรือรถจักรยานยนต์ต้นแบบที่ได้รับการยกเว้นภาษีที่ส่งมอบให้แก่ผู้วิจัยพัฒนา หรือทดสอบสมรรถนะตามแบบท้ายประกาศนี้ โดยเก็บไว้ที่โรงอุตสาหกรรมเพื่อให้เจ้าพนักงานสรรพสามิตตรวจสอบได้ตลอดเวลาและให้จัดทำงบเดือนแสดงการรับจ่ายรถยนต์หรือรถจักรยานยนต์ต้นแบบตามแบบท้ายประกาศนี้โดยยื่นต่อสรรพสามิตพื้นที่ณ สำนักงานสรรพสามิตพื้นที่ที่โรงอุตสาหกรรมตั้งอยู่หรือผ่านระบบเครือข่ายอินเตอร์เน็ตที่เว็บไซต์กรมสรรพสามิต ภายในวันที่สิบห้าของเดือนถัดจากเดือนที่ส่งมอบรถยนต์หรือรถจักรยานยนต์ต้นแบบให้ผู้วิจัยพัฒนา หรือทดสอบสมรรถนะข้อ๑๔ ผู้วิจัย พัฒนาหรือทดสอบสมรรถนะต้องจัดทำบัญชีประจำวันแสดงการรับจ่ายรถยนต์หรือรถจักรยานยนต์ต้นแบบที่ได้รับการยกเว้นภาษีตามแบบท้ายประกาศนี้โดยเก็บไว้ที่สถานประกอบการของผู้วิจัย พัฒนา หรือทดสอบสมรรถนะเพื่อให้เจ้าพนักงานสรรพสามิตตรวจสอบได้ตลอดเวลาและให้จัดทำงบเดือนแสดงการรับจ่ายรถยนต์หรือรถจักรยานยนต์ต้นแบบตามแบบท้ายประกาศนี้โดยยื่นต่อสรรพสามิตพื้นที่ ณสำนักงานสรรพสามิตพื้นที่ที่สถานประกอบการของผู้วิจัย พัฒนา และทดสอบสมรรถนะตั้งอยู่หรือผ่านระบบเครือข่ายอินเตอร์เน็ตที่เว็บไซต์กรมสรรพสามิต การจัดทำบัญชีประจำวันและเอกสารประกอบตามข้อ๑๓ และข้อ ๑๔ ต้องทำให้แล้วเสร็จภายในสามวันนับแต่วันที่มีเหตุที่จะต้องลงรายการนั้นเกิดขึ้นและให้เก็บรักษาไว้ไม่น้อยกว่าห้าปีนับแต่วันที่ลงรายการนั้นหมวด ๔อื่น ๆ ข้อ๑๖ หากผู้วิจัย พัฒนาหรือทดสอบสมรรถนะไม่ปฏิบัติให้เป็นตามประกาศนี้หรือไม่ปฏิบัติตามข้อกำหนดที่ระบุไว้ในแบบคำขออนุมัติเป็นผู้วิจัย พัฒนาหรือทดสอบสมรรถนะรถยนต์หรือรถจักรยานยนต์ต้นแบบตามแบบท้ายประกาศอาจถูกระงับสิทธิที่ได้รับอนุมัติเป็นผู้วิจัยพัฒนาหรือทดสอบสมรรถนะเป็นการชั่วคราว หรือเพิกถอนการอนุมัติเป็นผู้วิจัย พัฒนาหรือทดสอบสมรรถนะรถยนต์หรือรถจักรยานยนต์ต้นแบบให้สรรพสามิตพื้นที่มีอำนาจระงับสิทธิที่ได้รับอนุมัติเป็นผู้วิจัยพัฒนา หรือทดสอบสมรรถนะเป็นการชั่วคราวตามเวลาที่เห็นสมควรและเพิกถอนการอนุมัติเป็นผู้วิจัย พัฒนา หรือทดสอบสมรรถนะข้อ๑๗ ให้ผู้อำนวยการสำนักมาตรฐานและพัฒนาการจัดเก็บภาษี๒ รักษาการตามประกาศนี้ข้อ๑๘ ประกาศนี้ให้ใช้บังคับตั้งแต่วันออกประกาศเป็นต้นไปประกาศ ณ วันที่ ๔ตุลาคม พ.ศ. ๒๕๕๙สมชาย พูลสวัสดิ์อธิบดีกรมสรรพสามิต[เอกสารแนบท้าย]๑. คำขออนุมัติเป็นผู้วิจัย พัฒนาหรือทดสอบสมรรถนะรถยนต์หรือรถจักรยานยนต์ต้นแบบ๒. คำขอยกเว้นภาษีรถยนต์หรือรถจักรยานยนต์ต้นแบบที่นำไปวิจัยพัฒนา หรือทดสอบสมรรถนะ๓. คำขอทำลายรถยนต์หรือรถจักรยานยนต์ต้นแบบที่ใช้ในการวิจัยพัฒนา หรือทดสอบสมรรถนะ๔. บัญชีประจำวันแสดงการรับจ่ายรถยนต์หรือรถจักรยานยนต์ต้นแบบ๕. งบเดือนแสดงการรับจ่ายรถยนต์หรือรถจักรยานยนต์ต้นแบบประจำเดือน........... พ.ศ. ......(ดูข้อมูลจากภาพกฎหมาย)วริญา/ปริยานุช/จัดทำ๔ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๔๘ ง/หน้า ๖/๓๑ ตุลาคม ๒๕๕๙